கேள்வி: அம்பாஜி கண்காட்சி - வசதிகள் பற்றி தகவல் சொல்.
பதில்: பதர்வி பூனம் தினத்தன்று, கோயிலுக்கும், திருவிழாவிற்கும் வரும் பக்தர்களின் கூட்டம் அதிகமாக இருக்கும். இதனால் வழி நெடுகிலும், பிரசாதி, பிரசாதம் (சுண்டடி), தென்னை (ஸ்ரீபால்), மலர் (கங்கு), மாலை போன்றவற்றை விற்கும் கடைகள் அதிக அளவில் காணப்படும். மாதாவுக்கு காணிக்கைச் செலுத்தப் புடவை கடைகளிலும் கூட்டம் அதிகமாகக் காணப்படும். உணவுக்கடைகளும் தற்காலிகமாக அமைக்கப்படுகின்றன. இப்பகுதியைச் சேர்ந்த பழங்குடியினப் பெண்கள் பச்சை குத்திக்கொண்டு மற்றும் வளையல் வாங்கி மகிழ்வர். பல்வேறு பொம்மை கடைகளும் அமைக்கப்படுகின்றன. பல்வேறு அமைப்புகள் மற்றும் சேவை மையங்கள் மூலம் பக்தர்களுக்கு ஓய்விட வசதி, தேநீர், சிற்றுண்டி மற்றும் உணவு வழங்கப்படுகிறது. ''ஸ்ரீ அம்பாஜி தேவஸ்தான'' அறக்கட்டளை மற்றும் ''பனஸ்கந்தா'' மாவட்ட நிர்வாகம் மூலம் மக்களுக்குத் தேவையான வசதிகள் திருவிழா நடைபெறும் நாட்களிலும் மற்ற நேரங்களிலும் வழங்கப்படுகின்றன. மக்களின் ஆரோக்கியத்திற்காக மருத்துவ வசதிகளும் இங்கு உள்ளன.